ཱཾ།བཀའ་ཡང་དག་པའི་ཚད་མ་ཞེས་བྱ་བ་མཁའ་འགྲོ་མའི་མན་ངག་བཞུགས་སོ།།རྒྱ་གར་སྐད་དུ།།ཨཱུ་ཧ་པྲ་མཎ་སཾ་མྱཀྵ་མཊཱ་ཀིནྟི་ཨུ་པ་དེ་ཤ།།བོད་སྐད་དུ།བཀའ་ཡང་དག་པའི་ཚད་མ་
ཞེས་བྱ་བ་མཁའ་འགྲོ་མའི་མན་ངག།དཔལ་རྡོ་རྗེ་འཆང་ཆེན་པོ་ལ་ཕྱག་འཚལ་ལོ།།གང་ཟག་བློ་ཡི་ཁྱད་པར་གྱིས།།རིམ་གྱིས་པ་དང་གཅིག་ཅར་བ།།རིམ་གྱིས་པ་ཡི་སྨན་ཆེན་འདི།།གཅིག་ཅར་བ་ཡི་དུག་ཏུ་འགྱུར།།གཅིག་ཅར་བ་ཡི་
སྨན་ཆེན་འདི།།རིམ་གྱིས་པ་ཡི་དུག་ཏུ་འགྱུར།།དེས་ན་སྦྱངས་པའི་འགྲོ་ཅན་ལ།།གཅིག་ཅང་བ་ནི་བསྟན་པར་བྱ།།དངོས་པོའི་གནས་ལུགས་ལམ་དང་ནི།།འབྲས་བུ་སྐྱེ་བའི་རིམ་པའོ།།དང་པོའི་གནས་ལུགས་གཉིས་ཡིན་ཏེ།།ལུས་
དང་སེམས་ཀྱི་གནས་ལུགས་སོ།།ལུས་ཀྱི་གནས་ལུགས་བསྟན་པ་ནི།།རགས་དང་ཕྲ་དང་ཤིན་ཏུ་ཕྲ།།ཐུན་མོང་དབྱེར་མེད་རིམ་ཤེས་བྱ།།འོད་གསལ་བ་ལས་སྟོང་པ་ཆེ།།དེ་ལས་ཐབས་ཤེས་སྣ་ཚོགས་འབྱུང་།།མངོན་པར་བྱང་ཆུབ་རྣམ་ལྔ
དང་།།རྩ་དང་རླུང་དང་བྱང་ཆུབ་སེམས།།སེམས་ཀྱི་གནས་ལུགས་བསྟན་པ་ནི།།ཐབས་དང་ཤེས་རབ་བདག་ཉིད་ཅན།།ཨེ་ཝཾ་ལུས་ཀྱི་ལྟེ་བར་གནས།།དེ་ཉིད་ལུས་གནས་ཡེ་ཤེས་ཆེ།།རྣམ་རྟོག་ཀུན་སྤངས་དེ་ཉིད་འགྲུབ།།དཀྱིལ་འཁོར་འཁོར་ལོ་ལས
དདང་ནི།།ཡེ་ཤེས་ཕྱག་རྒྱའི་རྣམ་རྟོག་བྲལ།།མི་མནོ་མི་བསམ་མི་དཔྱད་ཅིང་།།མི་བསྒོམས་མི་སེམས་རང་བབས་གཞག།ཇི་ལྟར་ས་བོན་དེ་བཞིན་ཤིང་།།ཤིང་ཇི་ལྟ་བ་དེ་བཞིན་འབྲས།།འཇིག་རྟེན་ཀུན་ལ་འདི་མཐོང་བས།།འདི་ཉིད་རྟེན་ཅིང་

འབྲེལ་འབྱུང་ངོ་།།ལམ་ནི་སྨིན་གྲོལ་གཉིས་སུ་བཤད།།བླ་མས་བསྟན་པའི་ལམ་གྱིས་ནི།།སློབ་མ་ཡོངས་སུ་སྨིན་པར་བྱ།།རྡོ་རྗེ་འཆང་གིས་ཆོས་བསྟན་པ།།རིམ་པ་གཉིས་ལ་ཡང་དག་བསྟེན།།བསྐྱེད་པ་ཡི་ནི་རིམ་པ་དང་།།དེ་བཞིན་རྫོགས་པའི་རིམ་
པའོ།།རིམ་གཉིས་མཉམ་པར་གནས་ནས་ནི།།རྡོ་རྗེ་ཅན་གྱིས་ཆོས་འཆད་དོ།།དང་པོ་བཞི་སྟེ་ཡང་ན་དྲུག།མངོན་བྱང་ལྔ་སྟེ་བསྡུས་པའི་དོན།།ལུས་དབེན་སྔགས་དང་སེམས་གསུམ་གྱི།།སྒྱུ་མ་མངོན་པར་བྱང་ཆུབ་པས།།ཟུང་འཇུག་རིམ་པ་ཤེས་པར་
འགྱུར།།ལས་དང་ཡེ་ཤེས་ཕྱག་རྒྱ་ཆེ།།དམ་ཚིག་ཅེས་བྱ་འོད་གསལ་ཉིད།།རྒྱུ་དང་སྒོམ་པ་ཐོབ་བྱ་དང་།།དེ་བཞིན་བཞི་པ་ལྷུན་གྱིས་གྲུབ།།བསྙེན་པ་ཉེར་སྲུབ་བསྒྲུབ་པ་དང་།།སྒྲུབ་ཆེན་ངོ་བོ་ཁྱད་པར་དུ།།སོ་སོར་སྡུད་དང་བསམ་གཏན་དང་།།
སྲོག་རྩོལ་དེ་བཞིན་འཛིན་པ་དང་།།རྗེས་སུ་དྲན་དང་ཏིང་ངེ་འཛིན།།རིམ་གཉིས་བརྒྱད་དུ་བསྟན་པ་སྐྱེ།།གཏུམ་མོ་ལས་ཀྱི་ཕྱག་རྒྱ་དང་།།སྒྱུ་མ་རྨི་ལམ་འོད་གསལ་དང་།།བར་དོ་འཕོ་བ་གྲོང་འཇུག་གོ།།སྐུ་གསུང་ཐུགས་ཀྱི་དབྱེ་བ་ཡིས།།ཕྱིས
ནས་རྣམ་པ་གསུམ་དུ་འགྱུར།།གཏུམ་མོའི་རྣལ་འབྱོར་རྒྱུ་ཡིན་ཏེ།།འདི་ལ་གནད་ནི་རྣམ་པ་ལྔ།།ལུས་རླུང་རྩ་དུས་ཡུལ་ལྔའོ།།ལུས་ནི་རྡོ་རྗེ་སྐྱིལ་མོ་ཀྲུང་།།སྒལ་ཚིགས་རིན་ཆེན་རྩར་ལ་རྒྱུས།།མཐོངས་ཁ་རྒྱུན་དུ་ཡངས་པ་དང་།།སྟེང་སྒོ་ཤིན་ཏུ
སྤབར་བྱ།།ལྕེ་ནི་ཡང་རྐན་ཉིད་དུ་གཏད།།མཉམ་གཞག་ཕྱག་རྒྱ་ལྟེ་འོག་བརྩིར།།མིག་དང་ཤེས་པ་མ་འགྱུར་བར།།རླུང་སེམས་དྲིལ་ལ་དྲག་ཏུ་གཙུན།།རྡོ་རྗེ་སྐྱིལ་ཀྲུང་རྫོགས་སངས་རྒྱས།།ཡང་ན་ལུས་ནི་ཙོག་པུར་བསྡད།།རེའུ་མིག།
བཞིན་བསྣོལ་བར་བྱ།།རླུང་ལ་སྦྱོར་བ་བཞི་ལྡན་ཏེ།།རྔུབ་དང་དགང་དང་གཞིལ་བ་དང་།།འཕང་བར་བྱ་དང་རྣམ་པ་བཞི།།ལྕགས་ཀྱུ་བཞིན་དུ་དགུག་པར་བྱ།།བུམ་པ་བཞིན་དུ་དགང་བ་དང་།།རྒྱ་མདུད་བཞིན་དུ་བསྡམས་ནས་སུ།།མདའ་ལྟར

གྱེན་དུ་འཕང་བར་བྱ།།སྦྱོར་བ་བཞི་ལྡན་མ་ཤེས་ན།།ཡོན་ཏན་སྐྱོན་དུ་འགྱུར་བའི་ཉེན།།རེ་ཙ་ཀ་ཡིས་ལྷུང་བར་བྱེད།།ཀུམྦྷ་ཀ་ཡིས་དབང་དུ་བྱེད།།པཱུ་ར་ཀ་ཡིས་ཀུན་ནས་འགུགས།།ཤི་བ་ཡིས་ནི་རེངས་པར་བྱེད།།གཙུག།
ཏོར་ལས་ནི་ཐིག་ལེ་ཉིད།།མེ་ཡིས་ཞུ་བ་ཉིད་ཀྱིས་ལྟུང་།།བདེ་བ་ཆེན་པོའི་ཏིང་འཛིན་གནས།།སྟོང་ཉིད་ལྟ་སྟངས་ལྟུང་བར་བྱ།།བུམ་པ་ཅན་གྱི་འཁོར་ལོར་སོན།།དཔྲལ་བ་ཞེས་བྱར་རབ་ཏུ་བསྒྲགས།།རྡོ་རྗེ་པདྨར་ཏིང་འཛིན་བརྟན།།ཁམས།།
གསུམ་པོ་ནི་དབང་དུ་བྱེད།།སྙིང་ག་ཕྱོགས་སུ་དག་པས་འགུགས།།མ་རུངས་ལས་ཅན་དེ་རྣམས་ཀུན།།ཧེ་རུ་ཀ་དཔལ་རང་བཞིན་ཕྱིར།།རྟག་ཏུ་ལྟ་ངན་གཞོམ་པར་བྱ།ཤཱཞི་པས་རེངས་པ་ནོར་བུའི་མཐའ།།རྒྱལ་བའི་གཟུགས་བརྙན་རྣམ་
པར་ར་བསྒོམ།།མཆོག་ཏུ་མི་འགྱུར་རྟོགས་གྱུར་པ།།དེ་ནི་མཉམ་ཉིད་མི་གཡོར་གསུངས།།རྔུབ་པ་ཡིས་ནི་དབང་དུ་བྱེད།།དགངས་པ་རིས་ནི་རེངས་པ་དང་།།ཞི་བ་ཡིས་ནི་ཞི་བར་འགྱུར།།མཉམ་པར་མ་རུངས་དཔྲལ་བ་ཅན།།དྷཱུ་ཏཱིར་ཚུད
ནན་རྒྱུན་མི་འབབ།།དགང་བ་ཡིས་ནི་ལུས་བཀང་ནས།།དུག་དང་རིམས་ཀྱི་ཚ་བ་འཕྲོག།བུམ་པ་ཅན་གྱིས་སྒོ་བཅིངས་ན།།སྒོ་ཡི་བུ་ག་དག་པར་འགྱུར།།འཐོར་པ་སྣ་ཚོགས་རྡུལ་དུ་བྱ།།རབ་ཏུ་ཞི་བས་ཞི་བར་འགྱུར།།ཡང་ན་ཨོག།
ཀོས་ཨོལ་མདུང་མནན།།ཡང་ན་མཇིང་པ་ལྷག་པ་མནན།།གཡས་ནས་རྒྱུན་གཡས་རྩ་མནན།།གཡོན་ནས་རྒྱུན་གཡོན་རྩ་མནན།།དོན་ལ་ནུ་མ་བཅུད་ལ་བོར།།སེང་གེ་རྣམ་རོལ་ཕྱག་རྒྱ་ནི།།རྣལ་འབྱོར་པ་ཡིས་བཅིངས་ནས་སུ།།
རྟག་ཏུ་སྲོག་དང་རྩོལ་བ་བྱ།།ཕོ་རླུང་འདུལ་ཞིང་མོ་རླུང་སྦྱངས།།མ་ནིང་རླུང་ལ་རྒྱུན་དུ་བཟླ།།བརྗོད་དང་དམིགས་པར་བཅས་པ་དང་།།བརྡར་གྱུར་དང་ནི་དོན་དམ་མོ།།ཚིག་གི་བརྗོད་པ་ཐུན་མོང་སྟེ།།དམིགས་པར་བཅས་པ་སངས་རྒྱས་དངོས།

སྔགས་ཀྱི་དེ་ཉིད་བརྡ་རུ་བཤད།།དོན་དམ་དེ་བཞིན་ཉིད་ཡིན་ནོ།།སྲོག་ནི་རྒྱུན་མི་ཆད་གྱུར་སྤྲོ།།ཨ་ཝ་དྷཱུ་ཏཱིའི་གནས་སོན་བཟླ།།རྩ་ཡིག་ནང་ནི་འདི་ལྟ་སྟེ།།སྐད་ཅིག་ཙམ་གྱིས་ཡི་དམ་ལྷ།།རྒྱུ་མ་ལྟ་བུའི་ལུས་བསྒོམས་ཏེ།།དུས་མེ་སྒྲ་གཅན་དེ་ནས་ཉི།།
རི་བོང་ཅན་མས་མཚན་པའི་དབུས།།ཕུག་ནས་གཙུག་ཏོར་དུ་སོན་པ།།དེ་ནི་ཨ་བ་དྷཱུ་ཏཱིའི་རྩ།།རྒྱང་མོ་རིམ་དང་སྦྱར་བ།།གདུགས་དང་ཤིང་རྟ་ལྟར་གནས་པའི།།འཁོར་ལོ་བཞི་དང་བཅས་པ་བསྒོམ།།དེ་ལ་དུས་ཀྱི་གནད་བཤད་པ།།གཉིད་དང་རྨི་
ལམ་སྙོམས་འཇུག་པ།།ཐ་མལ་དུས་དང་རྣམ་པ་བཞིར།།སེམས་ནི་འཁོར་ལོས་སྒྱུར་རྒྱལ་འདྲ།།ཡུལ་གྱི་གནད་ནི་གསུམ་ཡིན་ཏེ།།ཕྱི་རོལ་དཀར་དམར་རྣམ་པ་ཅན།།རིག་མ་མཚན་ལྡན་གྲོགས་སུ་གཅེས།།གཏུམ་མོ་ཨ་ཐུང་ཡུལ་གྱི་གནད།།
ནང་གི་འཁོར་ལོ་བཞིར་གཏད་དེ།།སྲོག་རྩོལ་སྦྱར་བའི་སྦྱོར་བ་ཡིས།།ལྟེ་བའི་ཨ་ལས་མེ་སྦར་ཏེ།།འཁོར་ལོ་བཞི་བསྲེག་རྩ་བ་འབྱེད།།མེ་ལྱེ་ཧཾ་ལས་རེག་པ་ཡིས།།ནམ་མཁའི་བ་ནི་རིམ་བཞིན་བཞི།།བྱང་ཆུབ་སེམས་ཀྱིས་རྩྭ་རྣམས་འགེངས།།
ཨཡ་བབས་ཤིང་ཐིགས་མ་ཆད།།བདེ་སྟོང་དབྱེར་མེད་དོན་ལ་གཟུང་།།འབྱུང་བ་རོ་སྙོམས་མ་ཤེས་ན།།བསྒོམས་ཀྱང་རྟོགས་པ་མི་འབྱུང་ངོ་།།བཅོས་ཐབས་བགྲང་གིས་མི་ལོངས་ཀྱང་།།སྟོང་པའི་གོ་ཆ་རྩིས་སུ་ཆེ།།ལུས་ནི་འགྲུབ་པར་
གྱུར་པ་ན།།རྟགས་ནི་རྣམ་པ་སྣ་ཚོགས་འབྱུང་།།ལྟེ་བར་གཏུམ་མོ་སྦྱར་བ་ཡིས།།དེ་བཞིན་གཤེགས་པ་ལྔ་སྲེག་ཅིང་།།སྤྱན་ལ་སོགས་པ་ཡང་སྲེག་སྟེ།།བསྲེགས་པས་རི་བོང་ཅན་ཧཾ་འཛག།ཨེ་ཝཾ་བཞི་ཡི་བསམ་གཏན་བྱ།།ལྟེ་བ་སྦྲུལ་སྐུར
དགའ་བཞི་པསྐྱེད།།ལྷ་ཡི་རྣལ་འབྱོར་དུས་སུ་ནི།།སྐྲ་ཡི་རྩེ་མོའི་ཁྱོན་ཙམ་གྱིས།།འོད་ཟེར་གློག་སྟོང་འཁྱུག་པ་བཞིན།།བསྤུའི་ཁུང་བུའི་ཕྱོགས་མཚམས་ནས།།བྱུང་སྟེ་ཕྱོགས་བཅུར་གནས་པ་ཡིས།།ལྷ་དང་ལྷ་མིན་བསྡིགས་པར་མཛད།།

ལུས་སེམས་སྲོག་གི་དབྱུག་པ་ལ།།སྦྱོར་བ་དྲུག་གི་མན་ང་ག་གནས།།ཐབས་དང་བཅས་ན་ཤིན་ཏུ་འབར།།ལྟེ་བར་ཆུ་ཤིང་སྙིང་པོ་གནས།།སྙིང་གར་ཡང་ནི་བསྒྲེངས་ཏེ་གནས།།རྟག་ཏུ་སྟོང་པའི་སྒོ་ཡིན་ཏེ།།མཁས་པས་རྒྱུད
དུ་བཟློག་པར་བྱ།།སྒོམ་དང་བཟླས་པའི་ཁྱད་པར་གྱིས།།ངག་གི་ལམ་ནས་ཞུགས་གྱུར་ན།།འགྲུབ་འགྱུར་འདི་ལ་ཐེ་ཚོམ་མེད།།སྟོང་པའི་སྙིང་པོ་མཚོན་པ་ལས།།ཆུ་ཤིང་སྐེ་མའི་བདུད་རྩི་བཞིན།།ལྟེ་བ་ཆུ་བོ་མཚམས་འཁོར་ལོ།།གྲུ་གསུམ་
དཀར་ཞིང་དམར་བ་ལ།།ཐིག་ལེ་ཁ་དོག་ལྔ་བསམ་ཏེ།།སངས་རྒྱས་ལྔ་རུ་མཚོན་པར་བྱ།།སྲོག་འགོག་པ་དང་ལྡན་བྱས་པས།།སྐད་ཅིག་ཉིད་ལ་འབར་འགྱུར་ཏེ།།འཇིག་རྟེན་ཁམས་རྣམས་མཆོད་པའི་གནས།།རྡོ་རྗེ་འཛིན་པ་ཉིད་དུ་འགྱུར།།
དེ་དེ་ལས་འབྲས་བུ་འཆར་བ་ལ།།ཐུན་མོང་དང་ནི་ཁྱད་པར་དང་།།མཆོག་དང་རྣམ་པ་གསུམ་ཡིན་ནོ།།ཐུན་མོང་རིམ་པ་བསྟན་པ་ནི།།རླུང་ནི་ཟིན་པར་གྱུར་པ་ཡིས།།དང་པོ་དྲོ་བ་ལྟ་བུ་འབྱུང་།།གཉིས་པ་བདེ་བ་འཆར་བ་དང་།།གསུམ་པ་མི་རྟོག་སྐྱེ
པར་འགྱུར།།དེ་ནས་རྣམ་རྟོག་ཤུགས་ཀྱིས་འགག།དུ་བསྨིག་རྒྱུ་མེ་ཁྱེར་དང་།།སྐྱ་རེངས་ཤར་བ་ཇི་བཞིན་དང་།།ནམ་མཁའ་སྤྲིན་དག་ལྟ་བུ་འབྱུང་།།དུལ་ཞིང་བརྟན་པ་ས་ཡི་རླུང་།།འཁོར་གཞོང་ནང་དུ་ཆུ་བླུག་བཞིན།།འཇམ་ཉལ་བྱེད་ན།།
ཆུ་ཡི་རླུང་།།ཚ་ཞིང་འཐིབས་པ་མེ་ཡི་རླུང་།།རྩེན་ཞིང་མགྱོགས་པ་རླུང་གི་རླུང་།།གསལ་ཞིང་ཡང་བ་ནམ་མཁའི་རླུང་།།ལས་སུ་རུང་བའི་རྟགས་ལྔའོ།།སྲོག་རྩོལ་གནད་དུ་ཚུད་པ་ཡིས།།གཡས་གཡོན་འཕོ་དང་བྱེ་བྲག་ཕྱེད།།ཚོར་བ་བདེ།།
དང་རང་འདོད་དུ།།བསྡམ་དང་བྱི་ནང་བསྲེ་བར་ནུས།།ནང་གི་ཚེ་གྲང་འདྲེས་པའི་རྟགས།།འདུ་བ་རྣམ་བཞེས་གནོད་མི་ཚུགས།།མི་སྣང་ས་འོག་ནམ་མཁར་རྒྱུ།།རྐང་མགྱོགས་དེ་བཞིན་བཅུད་ཀྱིས་ལེན།།མཁའ་འགྲོ་མ་རྣམ་ཁྱད་པར་དུ།།

སྐད་ཅིག་དེ་ལ་སྦྱོར་བསྐྱེད་དེ།།འབྱུར་བཞི་གཅིག་ལ་གཅིག་ཐིམ་ནས།།ཙཎྜ་ལི་ནི་ཤུགས་ཀྱིས་འབར།།ཆུ་ཤེལ་ངེས་པར་འབབ་པ་གང་།།གསང་བའི་འཁོར་ལོ་དེ་ནས་བགྲོད།།འདི་ནི་ཕྱུགས་ཆེན་དུ་གསུངས་སོ།།ཁྱད་པར་རིམ་པ་བསྟན་པ་ནི།།དེ་ཡི་
རྐྱེན་གྱིས་དྷཱུ་ཏཱི་རུ།།རླུང་རྣམས་ཆུད་པར་གྱུར་པ་ཡིས།།སྲོག་ཐུར་གོང་བུར་གྱུར་པའི་མེས།།ཐིག་ལེའི་ཚོགས་པ་གསང་བར་འགོག།ཐིག་ལེའི་གཟུགས་ཀྱིས་འཛག་པ་ཡིས།།བདུད་རྩི་ཁུ་བའི་གཟུགས་ཅན་ནི།།ཐིག་ལེའི་རྣལ་འབྱོར་ཞེས་བཤད
དོ།།བཅུ་དྲུག་ཕྱེད་ཕྱེད་ཐིག་ལེ་ཅན།།ཆ་མེད་ཆ་ལས་འདས་པ་སྟེ།།བསམ་གཏན་བཞི་པའི་མཐར་འཆང་བ།།ནཱ་དའི་རྣལ་འབྱོར་ཞེས་བྱར་དྲན།།འདིས་ནི་ནད་འཕྲོག་ཚེ་སྤེལ་བ།།ཁྱད་པར་རྟགས་ལྔ་ཡོན་ཏན་བརྒྱད།།མཁའ་ལ་སྤྱོད་དང་ཕྲ་སོགས
སྟེར།།མཆོག་གི་རིམ་པ་བསྟན་པ་ནི།།ཉི་མ་དང་ནི་ཟླ་བའི་རླུང་།།འཕོ་མེད་དྷཱུ་ཏཱིའི་ཁྱིམ་དུ་ཐིམ།།ཡིད་ཀྱི་གཡོ་བ་གཟུང་འཛིན་གཉིས།།སྤོས་དང་བྲལ་བར་རབ་ཏུ་ཞི།།མ་བཅོས་གཉུག་མ་ལྷན་ཅིག་སྐྱེས།།ཟག་པ་མེད་པའི་ཏིང་འཛིན་གནས།།
ཕྱི་རོལ་ཡུལ་གྱིས་རྟག་མ་ཐུབ།།སྣང་བ་ཧད་བོར་འཆར་པར་ངེས།།སྐད་ཅིག་གཅིག་གིས་བྱེ་བྲག་ཕྱེད།སྐད་ཅིག་གཅིག་གིས་རྫོགས་སངས་རྒྱས།།ཀུན་ཏུ་འོད་ནི་ས་ཆེན་པོ།།དེ་ཉིད་ཉི་མའི་དཀྱིལ་འཁོར་འདྲ།།བདུད་རྩིའི་འོད་ནི་གཉིས་པ་སྟེ།།།
ཤིན་ཏུ་འོད་གསལ་ཟླ་བ་འདྲ།།ནམ་མཁའི་འོད་ནི་གསུམ་པ་སྟེ།།ནམ་མཁའ་ཇི་བཞིན་རབ་ཏུ་གནས།།རྡོ་རྗེའི་འོད་ནི་བཞི་པ་སྟེ།།ས་དེའི་འོད་ནི་ཡིད་དགའ་བ།།ལྷག་པའི་བསམ་པ་བརྟན་སྦྱོར་བས།།རྡོ་རྗེ་ཞེས་ནི་ཡོངས་སུ་བཏགས།།
ལྔ་པ་རིན་ཆེན་འོད་ཅེས་བྱ།།དབང་བསྐུར་བ་ལ་རབ་ཏུ་གནས།།པདྨའི་འོད་ནི་དྲུག་པ་སྟེ།།པདྨ་བཞིན་དུ་རབ་ཏུ་སྐྱེ།།རང་བཞིན་དག་པའི་སེམས་ཉིད་ཀྱིས།།དྲི་མ་མེད་པ་ཡོངས་སུ་འཛིན།།བདུན་པ་ལས་ཀྱི་འོད་ཅེས་པ།།སངས་རྒྱས་ཕྲིན་ལས།།

བྱེད་པར་འདོད།།བརྒྱད་པ་དཔེ་མེད་ཅེས་བྱ་བ།།དེ་ལ་དཔེ་ནི་ཡོད་མ་ཡིན།།དཔེ་ལྡན་ཞེས་པ་དགུ་པ་སྟེ།།ཐམས་ཅད་དཔེ་ནི་སོ་སོར་རྟོགས།།བཅུ་པ་ཤེས་རབ་འོད་ཅེས་པ།།སངས་རྒྱས་པ་ནི་བླ་ན་མེད།།བཅུ་གཅིག་ཐམས་ཅད་མཁྱེན
པ་ཉིད།།ས་ཆེན་རབ་ཏུ་འོད་གསལ་བ།།བཅུ་གཉིས་སོ་སོ་བདག་ཉིད་རིག།རྣལ་འབྱོར་ཡེ་ཤེས་རབ་ཏུ་རྫོགས།།དེས་ཀྱང་བསྒོམ་སྐྱོད་མ་བྱུང་ཞིང་།།ཏིང་འཛིན་བརྟན་པར་མ་གྱུར་ན།།ལས་ཀྱི་ཕྱག་རྒྱ་མཚན་ལྡན་ལས།།ལམ་ལྔ་འབྲས་བུ།
ཐོབ་པར་བྱ།།སྦྱོར་ཐབས་མི་ཤེས་རྣལ་འབྱོར་དང་།།སྟན་ཡང་གཅིག་ལ་མི་བསྡད་དེ།།གལ་ཏེ་བརྒྱལ་བསྡད་གྱུར་ན།༈ཤི་ནས་མནར་མེད་དམྱལ་བར་སྐྱེ།།འདོད་ཆགས་ལ་སོགས་ཤ་མ་ལི།ཤཡར་ལ་བཤལ་ཞིང་མར་ལ་འདུད།།དེ་ཕྱིར་སྦྱོར
ཐབས་མཁས་པས་བསྟེན།།བསྟན་པ་སྡོད་པས་འཇིགས་པ་ན།།རང་སེམས་ཙམ་ལ་མོས་པ་བྱ།།པདྨ་ཅན་དང་དུང་ཅན་མ།།རི་མོ་ཅན་དང་རི་དགས་ཅན།།བྲམ་ཟེ་རྒྱལ་རིགས་རྗེ་རིགས་དང་།།དམངས་རིགས་གདོལ་པ་ལ་སོགས་དང་།།མ་དང་སྲིང་མོ་བུ
མོ་ཡང་།།ཁྱད་པར་ཅན་གྱིས་བསྟེན་གྱུར་ན།།ཡོན་ཏན་འབྱུང་གི་སྐྱོན་དུ་མིན།།བཅུ་གཅིག་མ་དང་བཅུ་གཉིས་མ།།བཅུ་དྲུག་མ་དང་ཉི་ཤུ་མ།།ཉི་ཤུ་བཞི་ལོན་པར་དུ་བསྟེན།།སྒྱུ་མ་དག་ནི་ཐམས་ཅད་ལས།།བུད་མེད་སྒྱུ་མ་ཁྱད་པར་འཕགས།།མེ
ཏོཏོག་རབ་སོང་སྦས་པ་ཡིས།།དེ་འོག་རྡུལ་གྱི་སྦྱོར་བས་ནི།།རྒྱལ་པོ་དང་ནི་བློན་པོ་དང་།།གཞོན་ནུ་མ་ཡང་དབང་དུ་འགྱུར།།མི་སྣང་བ་ཡི་ལས་བྱ་སྟེ།།བྱི་ལ་ནག་མོའི་ཤ་མ་ནི།།ཁམ་ཕོར་ཁ་སྦྱར་ནང་དུ་སྐམས།།བགེགས་བསྐྲད་པ་ཡི་ཆོ་ག་བྱ།།དེ
ལྟར་གྲིབ་སྐམ་བྱས་པའི་རྫས།།ཕྱེ་མར་བཏགས་ཏེ་རང་ཉིད་ཀྱི།།མི་བསྐྱོད་པ་དང་རབ་སྦྱར་ནས།།གྲན་མ་ཙམ་གྱི་རིལ་བུ་བྱ།།རིལ་བུ་ལུགས་གསུམ་གྱིས་དཀྲིས་ནས།།ཁ་ཡི་ནང་དུ་ག